% category: unknown
\chapter{Gamle Nassau`s klokke}
\label{Nassau} \index{Gamle Nassau`s klokke|textbf}
(Red - Oks reaksjoner, kompleksbinding og bunnfelling)


\section*{Innledning}
Dette er et gammelt velprøvd forsøk som gir fine farger. Først er
løsningen klar, så blir den oransje og bunnfall dannes, og til slutt
blir den plutselig svart. Dette skjer etter bestemte tidsintervaller
avhengig av løsningens konsentrasjoner og temperatur. Derfor viser
forsøket godt konsentrasjonens og temperaturens innvirkning på
reaksjonshastigheten.


\section*{Framgangsmåte}
Lag tre løsninger.

\begin{description}
    \item[Løsning A:] 3,0 gram kaliumjodat KIO$_{3}$ i 250 ml destillert
    vann. En må finknuse krystallene for å få løst alt i vannet.
    \item[Løsning B:] Kok opp 125 ml destillert vann og løs 1 gram
    stivelse i vannet. Stivelse løses bare i kokende vann.
    Deretter løser en 3,0 gram natriumhydrogensulfitt, NaHSO$_{4}$ i
    blandingen.
    \item[Løsning C:] Løs 0,6 gram kvikksølvklorid HgCl$_{2}$ (meget
    giftig) i 250 ml destillert vann.
\end{description}

I et 250 ml begerglass blandes først 50 ml B + 50 ml C og til
slutt tilsettes 50 ml av løsning A. Det er en fordel å bruke
rørverk, men en kan også røre rundt med en ren glasstav.\\
\newline
Ved å bruke mer av løsning C, vil tiden for svart fargeomslag øke.
Det danner mer HgI$_{2}$. Ved å bruke større konsentrasjoner i en
eller alle løsningene, vil reaksjonstidene minske. Hvis den svarte
fargen ikke dannes, har en brukt for mye NaHSO$_{4}$. For mye
KIO$_{3}$ vil resultere i at den gule fargen ikke dannes.


\section*{Teori}
I dette forsøket skjer det både red - oks reaksjoner, fellings og
kompleksdannelse.\\
\newline \index{Kompleksdannelse} \index{HSO$_{3}$$^{-}$}
1.  IO$_{3}$$^{-}$  +  3HSO$_{3}$$^{-}$  =  I$^{-}$  +  3SO$_{4}$$^{2-}$  +  3H$^{+}$  redoks\\
\newline
Jodaten IO$_{3}$$^{-}$ er oksidasjonsmiddel og oksiderer
hydrogensulfitten HSO$_{3}$$^{-}$ til sulfat SO$_{4}$$^{2-}$. Jod
i jodaten blir redusert til jodid I$^{-}$.
Den dannede jodiden vil reagere videre i likning 2.\\
\newline
2.  Hg$^{2+}$  +  2I$^{-}$  =  HgI$_{2}$ (s) oransje  felling\\
\newline
Jodid I$^{-}$ vil reagere med Hg$^{2+}$ kvikksølv (II) og gi
oransje bunnfall
da løselighetsproduktet til HgI2 er meget lite.\\
\newline
3.  HgI$_{2}$ (s)  +  2I$^{-}$ (aq)  =  HgI$_{4}$$^{2-}$ (aq)  kompleksdannelse\\
\newline \index{Kvikksølvjodid-kompleks}
Når det blir et overskudd av jodid I$^{-}$, dannes
kvikksølvjodid-kompleks. Løsningen blir klar når alt HgI$_{2}$ er
kompleksbundet.\\
\newline
4.  IO$_{3}$$^{-}$  +  5I$^{-}$  +  6H$^{+}$  =  3I$_{2}$  +  3H$_{2}$O  redoks\\
\newline
Jodid som er dannet i likning 1 vil nå begynne å bli oksidert til
fritt jod I$_{2}$ ettersom det ikke blir forbrukt til
kompleksdannelse.\\
\newline
5.  HSO$_{3}$$^{-}$  +  I$_{2}$  +  H$_{2}$O  =  2I$^{-}$  +  SO$_{4}$$^{2-}$  +  3H$^{+}$\\
\newline
Samtidig med reaksjon 4 vil nå hydrogensulfitten HSO$_{3}$$^{-}$
redusere jod I$_{2}$ til jodid igjen. Reaksjon 4 og 5 går like fort.\\
\newline \index{Jod}
6.  I$_{2}$  +  stivelse  $\longrightarrow$  Jod-stivelse kompleks
(svart
-blått)\\
\newline
Denne reaksjonen er mer langsom enn reaksjon 5 (I$_{2}$
$\longrightarrow$ 2I$^{-}$). Derfor vil ikke
jod-stivelseskomplekset dannes før alt HSO$_{3}$$^{-}$ er oppbrukt
slik at reaksjon 5 stopper. Dette er slutt reaksjonen.

\section*{Avfallshåndtering}
Løsninger med kvikksølv bør en ta vare på i restflasker og ikke
helle det i vasken. Hvis en behandler løsningen med sulfid
S$^{2-}$ vil en få dannet det meget tungt løselige
kvikksølvsulfidet HgS, og da kan en helle det i vasken eller
avfallsbøtte. \index{Kvikksølvsulfid} \index{HgS}

\section*{Forsiktig}
Kvikksølv forbindelser er som regel ekstremt giftige, og
HsCl$_{2}$ (sublimat\footnote{Trivialnavn for kvikksølv(II)klorid,
HgCl$_{2}$. Betegner også det stoff fordamper ved sublimasjon, og
som avsetter seg igjen i fast tilstand på kaldere steder.}) hører
med til disse. En bør for all del unngå å innta noe av dette
stoffet, og en må derfor passe på å ikke søle med dette på benker
og liknende.

\section*{Utstyr og kjemikalier}
\begin{itemize}[noitemsep]
  \item Kaliumjodat, KIO$_{3}$ \index{Kaliumjodat} \index{KIO$_{3}$}
  \item Natriumhydrogensulfitt, NaHSO$_{3}$ \index{Natriumhydrogensulfitt} \index{NaHSO$_{3}$}
  \item Kvikksølv(II)klorid,  HgCl$_{2}$ \index{Kvikksølv(II)klorid} \index{HgCl$_{2}$}
  \item Stivelse (potetmel) \index{Stivelse}
\end{itemize}

\nocite{jynge}

\printbibliography
